Important pentru toți utilizatorii de Chrome. Google a făcut acum anunțul
- Cristian Raducanu
- 13 mai 2024, 10:03
Pentru a cincea oară în tot atâtea luni, compania Google a lansat un patch pentru breșele de securitate speculate de hackeri.
„Google a lansat un nou patch de securitate pentru Chrome”
Patch-ul generat de Google a fost elaborat astfel încât să elimine vulnerabilitățile identificate în componenta Visuals, componentă care gestionează afișarea conținutului în browser-ul Chrome.
Specialiștii de la Google au identificat o breșă de securitate de tip „user after free”, care apare de regulă atunci când un alt program rulează folosind zone din memorie eliberate de operațiunile legitime.
Noul patch de siguranță elaborat de inginerii Google poartă indicativul CVE-2024-4671 și este disponibil pentru versiunile stabile ale browser-ului Chrome. Reprezentanții companiei tehnologice au dat de înțeles că vulnerabilitate din browserul de navigare a fost folosită de hackeri, până ca experții în securitate cibernetică să o recunoască.
Al cincilea în tot atâtea luni
Vulnerabilitate a fost identificată de un expert în securitate cibernetică și ulterior comunicată companiei de peste Ocean. Patch-ul de securitate este disponibil acum pentru toate versiunile browserului de navigare. Este deja a cincea oară când inginerii Google repară breșele de securitate ale programului de navigare.
Vulnerabilitatea cunoscută sub denumirea user after free apare de regulă atunci când memoria dinamică este folosită în mod necorespunzător, iar pe fundal rulează un alt program. Hackerii pot specula eroarea pentru a manipula programul, în cazul în care un alt program nu șterge indicatorul către „o locație de memorie după ce l-a eliberat”.
Cum puteți actualiza Google Chrome
Google recomandă ca actualizarea să fie aplicată cât mai repede, în acest mod sistemul și browserul este protejat împotriva problemelor. Cum se actualizează browserul Chrome:
- Pe computer, deschideți Chrome;
- În dreapta sus, dă clic pe Mai multe;
- Faceți clic pe Ajutor despre Chrome;
- Faceți clic pe Actualizați Chrome;
- Faceți clic pe Relansare.